CELEX: 32007R1338
Language: hu
Date: 2007-11-15 00:00:00
Title: A Bizottság 1338/2007/EK rendelete ( 2007. november 15. ) a 747/2001/EK tanácsi rendeletnek az Egyiptomból származó narancs és egy Izraelből származó feldolgozott mezőgazdasági termék közösségi vámkontingensei tekintetében történő módosításáról

16.11.2007   
            
            
               HU
            
            
               Az Európai Unió Hivatalos Lapja
            
            
               L 298/11
            
         
      A BIZOTTSÁG 1338/2007/EK RENDELETE
   
   (2007. november 15.)
   a 747/2001/EK tanácsi rendeletnek az Egyiptomból származó narancs és egy Izraelből származó feldolgozott mezőgazdasági termék közösségi vámkontingensei tekintetében történő módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az egyes földközi-tengeri országokkal kötött megállapodások alapján preferenciális elbánásban részesíthető termékek közösségi vámkontingenseinek és referenciamennyiségeinek kezelésével kapcsolatos rendelkezésekről és az 1981/94/EK és a 934/95/EK rendelet hatályon kívül helyezéséről szóló, 2001. április 9-i 747/2001/EK tanácsi rendeletre (1) és különösen annak 5. cikke (1) bekezdésének b) pontjára,
   mivel:
   
               (1)
            
            
               2007. október 30-i határozatával (2) a Tanács engedélyezte az egyfelől az Európai Közösségek és tagállamaik, másfelől Egyiptom között társulást létrehozó euromediterrán megállapodás jegyzőkönyvének aláírását, és ideiglenes alkalmazását 2007. január 1-jétől írta elő, hogy figyelembe vegye a Bolgár Köztársaság és Románia uniós csatlakozását.
            
         
               (2)
            
            
               Ez a jegyzőkönyv előírja az Egyiptomból származó narancs Közösségbe irányuló behozatalára alkalmazandó vámkontingensek mennyiségének növelését. A mennyiségi növekedést 2007. július 1-jétől kell alkalmazni.
            
         
               (3)
            
            
               2007. október 22-i határozatával (3) a Tanács engedélyezte az egyfelől az Európai Közösségek és tagállamaik, másfelől Izrael között társulást létrehozó euromediterrán megállapodás jegyzőkönyvének aláírását, és ideiglenes alkalmazását 2007. január 1-jétől írta elő, hogy figyelembe vegye a Bolgár Köztársaság és Románia uniós csatlakozását.
            
         
               (4)
            
            
               Ez a jegyzőkönyv egy Izraelből származó, adott feldolgozott mezőgazdasági termék Közösségbe irányuló behozatalára vonatkozóan új éves vámkontingenst ír elő. Az új vámkontingenst a jegyzőkönyv aláírásának napját követő hónap első napjától kell alkalmazni.
            
         
               (5)
            
            
               Az e jegyzőkönyvekben előírt vámkedvezmények alkalmazása érdekében a 747/2001/EK rendeletben az Egyiptomra és Izraelre vonatkozóan megállapított vámkontingensek jegyzékét ki kell igazítani.
            
         
               (6)
            
            
               Mivel a 2007-ben Izraelre vonatkozó vámkontingens nem 2007. január 1-jétől alkalmazandó, erre az évre az új vámkontingens mennyiségét az éves vámkontingens mennyiségénél alacsonyabb szinten kell meghatározni.
            
         
               (7)
            
            
               A 747/2001/EK rendeletet ezért ennek megfelelően módosítani kell.
            
         
               (8)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A 747/2001/EK rendelet e rendelet mellékletében leírtaknak megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   Ezt a rendeletet 2007. július 1-jétől kell alkalmazni.
   A melléklet 2. pontját azonban 2007. november 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. november 15-én.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 109., 2001.4.19., 2. o. A legutóbb az 1712/2006/EK bizottsági rendelettel (HL L 321., 2006.11.21., 7. o.) módosított rendelet.
   
      (2)  A Hivatalos Lapban még nem tették közzé.
   
      (3)  A Hivatalos Lapban még nem tették közzé.
   
      MELLÉKLET
      A 747/2001/EK rendelet a következőképpen módosul.
      
                  1.
               
               
                  A IV. mellékletben található táblázatban a 09.1707. és 09.1711. tételszámú vámkontingens helyébe a következő lép:
                  
                              „09.1707
                           
                           
                              0805 10
                           
                           
                              Narancs frissen vagy szárítva
                           
                           
                              2007.7.1-jétől2008.6.30-ig és ezután minden időszakra 7.1-jétől 6.30-ig
                           
                           
                              70 320
                           
                           
                              Mentes (2)
                           
                        
                               
                           
                           
                               
                           
                           
                              ebből:
                           
                           
                               
                           
                           
                              ebből:
                           
                           
                               
                           
                        
                              09.1711
                           
                           
                              0805 10 20
                           
                           
                              Édes narancs frissen
                           
                           
                              2007.12.1-jétől2008.5.31-ig és ezután minden időszakra 12.1-jétől 5.31-ig
                           
                           
                              36 300 (5)
                           
                           
                              Mentes (6)”
                           
                        
            
                  2.
               
               
                  A VII. melléklet A. részében található táblázat a következő sorral egészül ki:
                  
                              Tételszám
                           
                           
                              KN-kód
                           
                           
                              TARIC-albontás
                           
                           
                              Árumegnevezés
                           
                           
                              A kontingens alkalmazási ideje
                           
                           
                              A kontingens mennyisége
                              (nettó súly tonnában)
                           
                           
                              A kontingens vámtétele
                           
                        
                              „09.1367
                           
                           
                              ex 2106 90 98
                           
                           
                              44
                           
                           
                              Citrusfélékből készített, tejet és tejterméket nem tartalmazó alapanyag alkoholmentes italokhoz, legalább 30 tömegszázalék gyümölcslésűrítmény-tartalommal és legfeljebb 50 tömegszázalék szacharóztartalommal
                           
                           
                              2007.11.1-jétől2007.12.31-ig
                           
                           
                              3 240
                           
                           
                              A mezőgazdasági alkotóelem 67 %-a”
                           
                        
                              2008.1.1-jétől2008.12.31-ig és ezután minden időszakra 1.1-jétől 12.31-ig
                           
                           
                              5 550